# Jared Sullinger

Jared Sullinger (nascut el 4-3-1992 en Columbus, Ohio) és un jugador de bàsquet nord-americà que pertany a la plantilla dels Boston Celtics de l'NBA. Amb 2,08 metres d'alçària, juga en la posició d'aler pivot.

## Trajectòria esportiva
### Institut

En la seua temporada sènior de l'institut, va ser triat per a disputar el McDonald's All-American Game que es va celebrar en la seua ciutat natal, Columbus, sent elegit co-MVP del partit juntament amb Harrison Barnes. Eixe any va disputar a més el prestigiós Nike Hoop Summit a Portland, acabant l'any sent guardonat amb el Naismith Prep Player of the Year Award, que premia al millor jugador d'institut del país.

### Universitat

Va jugar durant dues temporades amb els Buckeyes de la Universitat Estatal d'Ohio, en les quals va fer de mitjana 17,4 punts i 9,7 rebots per partit. En el seu debut com universitari va aconseguir un doble-doble davant North Carolina A&T, amb 19 punts i 14 rebots. Va acabar la temporada fent de mitjana 17,2 punts i 10,2 rebots, sent triat novençà de l'any, millor jugador del torneig de la conferència i inclòs en el millor quintet de la Big Ten Conference, a més de ser inclòs en el primer equip All-American. Va rematar la temporada sient guardonat amb el Premi USBWA al Freshman Nacional de l'Any.
A l'any vinent, en la qual anava a ser la seua última temporada amb els Buckeyes, va liderar a l'equip duent-los a un rècord de 31 victòries i 8 derrotes, fent de mitjana 17,5 punts i 9,3 rebots per partit. El seu equip va arribar a la Final Four del torneig de la NCAA, on caigueren derrotats davant Kansas Jayhawks. Va repetir novament en el millor quintet de la seua conferència i de l'All-American. Res més acabar la temporada, va anunciar la seua intenció de renunciar als dos anys que li quedaven d'universitari i presentar-se al Draft de l'NBA.

### Professional

Va ser triat en la vint-i-unena posició del Draft de l'NBA de 2012 pels Boston Celtics, debutant com professional el 31 d'octubre davant Miami Heat, assolint 2 punts i 1 rebot en 8 minuts de joc. El 17 de novembre de 2012, contra els Toronto Raptors, Sullinger va registrar el seu primer doble-doble amb 12 punts i 11 rebots.
El 25 de desembre de 2012, contra els Brooklyn Nets, Sullinger va anotar 16 punts (igualant el seu rècord personal en aqueix moment) amb 6-7 de tirs de camp, juntament amb 7 rebots en una victòria dels Celtics per 93-76.

## Referències

* ↑ slamonline.com McDonald's All-American Game Team Announced, consultat en octubre de 2012
* ↑ maxpreps.com McDonald's All-American night: Knight's 3-pointer wins it for the West, consultat en octubre de 2012
* ↑ slamonline.com It’s the USA Against Everyone Else, consultat en octubre de 2012
* ↑ dispatch.com Northland High School basketball player, father win national Naismith awards, consultat en octubre de 2012
* ↑ thedraftreview.com Estadístiques de Sullinger en TDR, consultat en octubre de 2012
* ↑ ESPN.com Ohio State routs North Carolina A&T in season opener, consultat en octubre de 2012
* ↑ ohiostatebuckeyes.com Jared Sullinger Arxivat 2013-01-24 a Wayback Machine., consultado en octubre de 2012
* ↑ basketball-reference.com NCAA College Basketball AP All-America Teams, consultat en octubre de 2012
* ↑ sportswriters.net OHIO STATE'S SULLINGER WINS 2011 WAYMAN TISDALE AWARD, consultat en octubre de 2012
* ↑ ESPN.com Kansas controls Jared Sullinger, eliminates Ohio State on way to title game Arxivat 2016-03-07 a Wayback Machine., consultat en octubre de 2012
* ↑ ESPN.com Jared Sullinger's back a concern, consultat en octubre de 2012
* ↑ thedraftreview.com 2012 NBA Draft, consultat en octubre de 2012
* ↑ NBA.com Celtics at Heat - octubre 30, 2012, consultat en octubre de 2012